stanford-oval/wikipedia huggingface dataset:
Joukkuevoimistelu
Arvosteleminen

Kaikissa sarjoissa paitsi 8-10 sarjassa, tuomaristo kostuu kolmesta eri tuomaripaneelista. Yksi tuomaripaneeli arvioi ohjelman teknisen arvon (TV = technical value). Esimerkiksi 10-12-vuotiaiden sarjassa tämä tuomaristo tarkkailee sitä, että kaikki vaadittavat taito-osat löytyvät kilpailuohjelmasta (vartalon liikkeet, tasapainot, hypyt, käsiliikesarjat, askelsarjat ja hyppelyt, akrobatialiikkeet, liikkuvuusliikkeet). 10-12-vuotiaiden sarjassa maksimi TV-pisteet ovat 6.0. Toisen tuomariston tehtävä on arvioida ohjelman taiteellinen arvo (AV = artistic value). AV-pisteisiin vaikuttavat esim. joukkuevoimistelutekniikka, voimistelijoiden molemminpuolisuus, ohjelman sommittelu ja omaperäisyys, sekä ryhmän yhtenäisyys. 10-12 –vuotiaiden sarjassa maksimi AV-pisteet ovat 4.0. Kolmas tuomaripaneeli arvioi suoritusta (EXE = execution). Tämä tuomaristo tekee vähennyksiä virheistä joita huomataan, esim. puutteliset ojennukset, huono ryhti, kaatumiset ja tasapainojen menetykset. 10-12 –vuotiaiden sarjassa suorituksen maksimipisteet ovat 10.0. Maksimipistemäärä kaikissa sarjoissa on 20. SM-sarjassa teknisistä pisteistä enimmäispisteet ovat 6, taiteellisista 4 ja suorituksesta 10. Kilpa- ja harrastesarjassa teknisten ja taiteellisten enimmäispisteet ovat 5. 8-10-vuotiaiden sarjassa on kaksi eri tuomaripaneelia: (1) sommittelu; ja (2) suoritus ja ilmaisullisuus.
8–10-vuotiaiden, 10–12-vuotiaiden ja 12–14-vuotiaiden kilpa- ja harrastesarjojen tulokset ilmoitetaan kategorioina, joita on 10. Ensimmäinen kategoria on korkein ja kymmenes alin. Joukkueen sijoittuminen kategoriaan määräytyy tuomariston antamien pisteiden perusteella, ja 10–12-vuotiaiden sarjassa sekä 12–14-vuotiaiden kilpasarjassa kategorioihin 1 ja 2 sijoittuneiden joukkueiden pisteet ilmoitetaan. (Ennen vuotta 2016 tulokset 10-12-vuotiaiden sarjassa ilmoitettiin aina kategorioina. 12-14 -vuotiaiden kilpasarjassa oli silloin käytössä kirjainkategoriat). Nykyiset pisterajat kategorioille ovat:
1. kategoria 16.50 – 20.00
2. kategoria 15.50 – 16.49
3. kategoria 14.50 – 15.49
4. kategoria 13.50 – 14.49
5. kategoria 12.50 – 13.49
6. kategoria 11.50 – 12.49
7. kategoria 10.50 – 11.49
8. kategoria 9.00 – 10.49
9. kategoria 6.50 – 8.99
10. kategoria 0 – 6.49
12–14-vuotiaiden SM-sarjassa ja kaikissa yli 14-vuotiaiden sarjoissa tulokset ilmoitetaan pisteinä. Myös kansainvälisissä kilpailuissa tulokset ilmoitetaan aina pisteinä.
Kotimaisten kilpailuiden tulokset julkaistaan useimmiten Kisapalvelu-sivustolla.
Joukkuevoimisteluliikkeet

Joukkuevoimisteluohjelmissa esiintyy usein seuraavanlaisia liikkeitä:
Akrobatialiikkeet (esim. kärrynpyörä, kuperkeikka, niskaseisonta, rintaseisonta, ympärimeno eteen, ympärimeno taakse)
Hypyt (esim. harppaushyppy (“harppa”), jännehyppy, kasakkahyppy, kaurishyppy, kerähyppy, kissahyppy, rengashyppy)
Liikkuvuusliikkeet (esim. silta, sivuspagaatti, spagaatti, ylispagaatti)
Tasapainot: dynaamiset (tourlent, illusion, piruetit)
Tasapainot: staattiset (esim. etutasapaino, ikkunavaaka, kellistys, pystyvaaka (“pystäri”), ristivaaka (“ristari”), ristivaaka suoristuksella, sivutasapaino)
Vartalonliikkeet (esim. aaltoliike, kallistus, kierto, koonto, pystyrentous, syöksy, taivutus, vauhtiheitto)
Muita JV-liikkeitä: linnunpesä, skorpioni (“skorppari”)
Vaadittavat liikkeet vaihtelevat eri ikä- ja sarjatasoissa. Niin kutsutut B-osat (esim. taivuttavat hypyt) ovat haastavampi ja näitä vaaditaan esim. korkeammissa ikäluokan SM-ohjelmissa. On myös olemassa kiellettyjä liikkeitä, jotka myös riippuvat ikäsarjoista. Esim. nostot ovat kiellettyjä 10-12 v. sarjassa.
Valmennusjärjestelmä

Voimisteluliitto järjestää valmennusleirejä usealla eri tasolla: (a) kansalliset valmennusringit (maajoukkue, SM- ja talentringit, yläkoululeiritys sekä kohti SM-sarjaa leirit); (b)  aluevalmennusringit, sekä (c) kilpa- ja harrasteringit.  Voimisteluliiton valmennusjärjestelmään kuuluminen on vaatimus mikäli haluaa edustaa Suomea joukkuevoimistelussa kansainvälisesti.
Kilpailut

Joukkuevoimistelussa kilpaillaan kansallisesti ja kansainvälisesti. Suomessa järjestetään esim. seura cup -kilpailuja, kaupunki cup -kilpailuja sekä mestaruuskilpailuja. Vuoden tärkeimmät kotimaiset kilpailut ovat:
|  | 10-12 | 12-14 | 14-16 | >16 |
| --- | --- | --- | --- | --- |
|  | mestaruuskilpailut (kevät),  välinemestaruuskilpailut (syksy) |  |  |  |
| SM |  | 12-14 v SM-kilpailut,  12-14 v SM-välinemestaruuskilpailut | 14-16 v SM-kilpailut,  maajoukkuekarsinnat | SM-kilpailut,   maajoukkuekarsinnat |
| kilpa |  | mestaruuskilpailut (kevät),  välinemestaruuskilpailut (syksy) | mestaruuskilpailut (kevät),   välinemestaruuskilpailut (syksy) | mestaruuskilpailut (kevät),  välinemestaruuskilpailut (syksy) |
harraste: 
Voimisteluliitto on poistanut 10-12-vuotiaiden mestaruuskilpailut vuodesta 2019 alkaen.
Kansainväliset kilpailut jaetaan A-luokan ja B-luokan kilpailuihin. A-luokan kilpailuihin kuulevat MM-kisat, World Cup –kilpailut (naiset) ja Challenge Cup –kilpailut (juniorit). Voimisteluliitto päättää Suomen edustuksesta kansainvälisissä A-luokan kilpailuissa sekä A-luokan kilpailuiden yhteydessä järjestettävissä B-luokan kilpailuissa (joissa usein on mukana lasten sarjoja). Useimmat kotimaan kilpailut ovat yksipäiväisä, mutta kansainvälisissä kilpailuissa on aina alkusarja ja finaali. Kotimaisissa kisoissa esim. SM- ja yli 12-vuotiaiden mestaruuskilpailut ovat kaksiosaisia.
Tuloksia joukkuevoimistelun arvokisoista löytyy sivulla Joukkuevoimistelun arvokisat.
Aiheesta muualla

Suomen voimisteluliiton joukkuevoimistelun sivut
Joukkuevoimistelun kansainvälisen liiton IFAGG:in sivut (Arkistoitu – Internet Archive)
Kaunosiepot

| Kaunosiepot |
| --- | --- |
 Peukaloissieppo (Petroica macrocephala)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Kaunosiepot Petroica  Swainson, 1829
Katso myös
   Kaunosiepot Wikispeciesissä   Kaunosiepot Commonsissa 
Infobox OKNimi-testi OK: 
Kaunosiepot (Petroica) on pensassieppojen heimoon kuuluva varpuslintusuku. Kaunosieppojen sukuun kuuluu BirdLifen mukaan 12 lajia.
Kaunosieppoihin kuuluvia lajeja

Chathaminsieppo eli chathamsaarensieppo (Petroica traversi)
Isoruususieppo (Petroica rodinogaster)
Liekkisieppo (Petroica phoenicea)
Mustakurkkusieppo (Petroica boodang)
Papuanvuorisieppo (Petroica bivittata)
Peukaloissieppo (Petroica macrocephala)
Pikkuruususieppo (Petroica rosea)
Pohjoissaarensieppo (Petroica longipes)
Punaotsasieppo (Petroica goodenovii)
Punarintasieppo (Petroica multicolor)
Sydänsieppo (Petroica archboldi)
Uudenseelanninsieppo (Petroica australis)
Aiheesta muualla

ITIS: Petroica (englanniksi)
Kaunosinisiepot

| Kaunosinisiepot |
| --- | --- |
 Sinilakkisieppo (Niltava vivida)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Kaunosinisiepot Niltava  Hodgson, 1837
Katso myös
   Kaunosinisiepot Wikispeciesissä   Kaunosinisiepot Commonsissa 
Infobox OKNimi-testi OK: 
Kaunosinisiepot (Niltava) on sieppojen heimoon kuuluva lintusuku. Kaunosinisieppojen sukuun kuuluu BirdLifen mukaan kuusi lajia.
Kaunosinisieppoihin kuuluvia lajeja

Hopealakkisieppo (Niltava sundara)
Isosinisieppo (Niltava grandis)
Kiinansinisieppo (Niltava davidi)
Pikkusinisieppo (Niltava macgrigoriae)
Sinilakkisieppo (Niltava vivida)
Sumatransinisieppo (Niltava sumatrana)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Niltava (englanniksi)
Keskustorin suihkukaivo

| Keskustorin suihkukaivo |
| --- | --- |

Nimi:  Keskustorin suihkukaivo
Tekijä:  Robert Huber
Valmistumisvuosi:  1883
Taiteenlaji:  veisto
Sijainti:  Raatihuoneen edusta
Paikkakunta:  Tampere
Koordinaatit:  61°30'N, 23°45'E
Keskustorin suihkukaivo on Robert Huberin suunnittelema ja Wilhelm von Nottbeckin Tampereen kaupungille lahjoittama veistos. Veistos on vesialtaassa Tampereen Keskustorilla Raatihuoneen edustalla.
Veistoksessa on neljä muodoltaan mytologista delfiiniä. Delfiinien pyrstöt muodostavat kukkamaisen kuvion, jonka keskeltä kohoaa isoin ja ylin suihku, josta vesi valuu vielä altaan kautta alas. Veistoksen alaosassa on neljä merenneitoa kannattelemassa rakennelmaa.
Katri Ylander (albumi)

| Katri Ylander Katri Ylander |
| --- | --- | --- |

Studioalbumin tiedot
 Äänitetty : 2006
 Julkaistu: 14. kesäkuuta 2006
 Formaatti: CD, digitaalinen
 Tuottaja(t): Janne Halmkrona
 Tyylilaji: pop
 Kesto: 46.40
 Levy-yhtiö: Sony BMG
Listasijoitukset
  Suomen virallinen lista: 3.
Katri Ylanderin muut julkaisut
|   | Katri Ylander 2006 | Kaikki nämä sanat 2007 |
Katri Ylander on Katri Ylanderin esikoisalbumi, joka julkaistiin 14. kesäkuuta 2006. Albumilta julkaistiin neljä singleä, joista varsinkin Mansikkamäki kasvoi suureksi radiohitiksi. Albumi nousi Suomen virallisen listan sijalle 3, ja sitä on myyty tähän mennessä yli 30 000 kappaletta eli platinalevyn verran.
Kappaleet

Ei kiinnosta – 3.28
Vuorollaan – 3.45
Onko vielä aikaa? – 3.18
Mansikkamäki – 3.01
Hyvästit ja huutomerkit – 3.44
En koskaan – 3.38
Särkymätön sydän – 3.05
Tukehdun – 3.32
Aamuaurinkoon – 4.10
Virheetön – 3.56
Viereesi jään – 3.25
Piste – 3.34 (Albumiversio)
Pari kaunista sanaa – 3.26
Singlet

Single julkaistiin toukokuun lopussa 2006 ja nousi radioiden soitetuimpien kappaleiden joukkoon. Kappaleeseen kuvattiin myös kesäinen musiikkivideo.
Albumin toinen single julkaistiin elokuun puolivälissä ja kasvoi syksyn mittaan suureksi radiohitiksi. Kappaleen video kuvattiin Nuuksion kansallispuistossa.
Kolmas single on Stella-yhtyeen miesten tekemä Vuorollaan, joka alun perin tehtiin yhtyeen omalle levylle, muttei koskaan päätynyt julkaisuun saakka. Single julkaistiin marraskuussa 2006.
Albumin neljäs single lähetettiin radioihin alkukeväästä 2007, mutta nousi radioiden soittolistoille vasta kesällä. Kappale oli Radio Novan kesän 2007 soitetuin kappale. Kappaleen sanoituksissa oleva Laura on Ylanderin hyvä ystävä. Sanoituksissa oli alun perin toinen nimi, mutta Ylanderin pyynnöstä se vaihdettiin Lauraan.
Kenji Tochio

| Henkilötiedot |
| --- | --- | --- |
Koko nimi: Kenji Tochio
Syntymäaika: 26. toukokuuta 1941 (ikä 83)
Syntymäpaikka: Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
|  ?–1970 | Furukawa Electric | 61 (1) |
Maajoukkue
| 1961 | Japani | 2 (0) |
 Seurajoukkueuran tilastot kattavat vain kansalliset sarjat.
Kenji Tochio (jap. 橡尾 健次, Tochio Kenji; s. 26. toukokuuta 1941) on japanilainen entinen jalkapalloilija.
Jalkapallomaajoukkue

Tochio debytoi Japanin maajoukkueessa toukokuussa 1961. Hän on pelannut kaksi maaottelua.
Aiheesta muualla

National Football Teams
Kaunosilmät

| Kaunosilmät |
| --- | --- |
 Korvakaunosilmä (Coreopsis auriculata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Kaunosilmät Coreopsis  L.
Katso myös
   Kaunosilmät Wikispeciesissä   Kaunosilmät Commonsissa 
Infobox OKNimi-testi OK: 
Kaunosilmät (Coreopsis) on asterikasvien heimoon kuuluva kasvisuku. Sukuun kuuluu maailmanlaajuisesti noin 35 lajia.
Sukuun kuuluvia lajeja

Aurinkokaunosilmä (Coreopsis lanceolata)
Isokaunosilmä (Coreopsis grandiflora)
Jättikaunosilmä (Coreopsis gigantea)
Kesäkaunosilmä (Coreopsis bigelovii)
Kirjokaunosilmä (Coreopsis basalis)
Korvakaunosilmä (Coreopsis auriculata)
Preeriakaunosilmä (Coreopsis tripteris)
Ruusukaunosilmä (Coreopsis rosea)
Syyskaunosilmä (Coreopsis verticillata)
Tiikerikaunosilmä eli tiikerinsilmä (Coreopsis tinctoria)
Aiheesta muualla

Kassu – Kasvien suomenkieliset nimet: Kaunosilmät (Coreopsis)
Suomen Lajitietokeskus: Kaunosilmät – Coreopsis
Funet: Kaunosilmät (Coreopsis)
United States Department of Agriculture (USDA): Coreopsis (englanniksi)
Flora of China: Coreopsis (englanniksi)
Kellosammakot (heimo)

| Kellosammakot |
| --- | --- |
 Kellosammakko (Bombina bombina)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot Anura
Kladi::  Lalagobatrachia
Kladi::  Sokolanura
Kladi::  Costata
Heimo::  Kellosammakot Bombinatoridae  Gray, 1825
 Bombinatoridaen levinneisyys (mustalla)
Katso myös
   Kellosammakot (heimo) Wikispeciesissä   Kellosammakot (heimo) Commonsissa 
Infobox OKVirheellinen NIMI-arvo: 
Kellosammakot (Bombinatoridae) on sammakoiden lahkoon kuuluva heimo, jossa on kaksi sukua ja kahdeksan lajia. Ne luettiin aiemmin levykielisammakoiden heimoon (Discoglossidae). Kellosammakot ovat 4,5–7,5 sentin pituisia litteitä sammakoita. Kellosammakoiden suku (Bombina) elää Euroopassa, Kiinassa, Vietnamissa, Koreassa ja entisen Neuvostoliiton alueella, kun taas barbourulasammakot (Barbourula) elävät Filippiineillä ja Borneossa.
Suvut ja lajit

Barbourulasammakot (Barbourula )
Barbourula busuangensis
Barbourula kalimantanensis
Kellosammakot (Bombina )
Kellosammakko (Bombina bombina)
Bombina maxima
Bombina microdeladigitora
Kiinankellosammakko (Bombina orientalis)
Bombina pachypus
Vuoristokellosammakko (Bombina variegata)
Kennedyn kanaali

Kennedyn kanaali  Ellesmerensaari, Nunavut  Grönlanti
Kennedyn kanaali (engl. Kennedy Channel, tansk. Kennedykanalen) on Grönlannin sekä Kanadan pohjoisimman saaren Ellesmerensaaren välissä sijaitseva salmi. Se on osa saarten välistä pidempää Naresinsalmea ja yhdistyy etelässä Kanen altaaseen ja pohjoisessa Hall Basiniin. Salmi on noin 130 kilometriä pitkä ja 24–32 kilometriä leveä.
Kanaalissa sijaitseva Hansinsaari oli vuosikymmenien ajan Kanadan ja Tanskan kiistan aihe. Vuonna 2022 valtiot päättivät jakaa pienen saaren liki keskeltä joka loi Kanadalle ja Tanskalle maarajan.
Käännös suomeksi
Kim Seong-eun (taitouimari)

Kim Seong-eun (kor. 김 성은; s. 27. syyskuuta 1984) on eteläkorealainen taitouimari. Hän osallistui Ateenan olympialaisissa 2004 pariuintiin Yu Na-min kanssa, ja pari sijoittui jaetulle neljännelletoista tilalle.
Kennedyn tauti

Kennedyn tauti eli spinobulbaarinen lihasatrofia on motoneuronitauti, joka vaurioittaa selkäytimen etusarven liikehermosoluja. Se johtuu X-kromosomin androgeenireseptorin (AR-geeni) toistojaksomutaatiosta; AR-geenissä on terveillä 10–36 CAG-toistojaksoa, Kennedyn taudista kärsivillä noin 40–62. Yleisesti ottaen oireiden alkamisikä on sitä varhaisempi, mitä enemmän toistojaksoja on.
Kennedyn taudin oireet alkavat tyypillisimmin 40–60 ikävuoden välillä. Oireet etenevät vähitellen vuosikymmenten kuluessa, eikä sairaudella ole elinikää merkittävästi lyhentävää vaikutusta. Tyypillisimpiä oireita ovat lihasnykäykset ja -krampit sekä hitaasti kehittyvä lihasheikkous. Taudin myöhemmissä vaiheissa myös suun, kielen ja nielun alueilla ilmenee lihasheikkoutta. Kennedyn tautiin usein yhdistettyjä ongelmia ovat olleet lisäksi vapina käsissä, diabetesalttius, gynekomastia ja alentunut hedelmällisyys. Tunnetaan monia tapauksia, joissa vapina on ollut jopa ensimmäinen oire, joka on ilmaantunut 30–40 vuoden iässä alaraajapainotteisen lihasheikkouden ilmaantuessa vasta 40–50-vuotiaana. Koska Kennedyn taudilla on X-kromosomaalinen periytymistapa, naiset kantavat sen aiheuttavaa mutaatiota yleensä oireettomina. Harvinaisina naisillakin kuitenkin saattaa esiintyä vähäisiä oireita, kuten lihaskramppeja ja vapinaa.
Kennedyn tauti on krooninen eikä parannuskeinoa ole. Fysioterapia ja liikkumisen tuki ovat hyödyllisiä ainakin pidemmälle edenneestä taudista kärsivillä potilailla. Nielemisongelmien takia saatetaan tarvita puheterapeutin arvio, mutta gastrostooman asennukselle on harvoin tarvetta. Jos Kennedyn taudissa kehittyy diabetes, hoidetaan se kuten muillakin diabeetikoilla. Sairauden esiintyvyyden tarkka määrittely on haastavaa, sillä kliinisessä kuvassa on merkittävää vaihtelua. Esiintyvyydeksi on kuitenkin arvioitu 1–2/100 000. Joissain populaatioissa, kuten alkuperäiskansoista polveutuvilla länsikanadalaisilla, on todettu perustajavaikutusten takia huomattavasti korkeampia esiintyvyyksiä. Suomessa Kennedyn tauti on mahdollisesti tavallista yleisempi länsirannikon ruotsinkielisillä alueilla.
Kenneth C. Parkes

Kenneth Carroll Parkes (8. elokuuta 1922 – 17. heinäkuuta 2007 Pittsburgh) oli yhdysvaltalainen lintutieteilijä.
Parkesin nimeämä puertoriconkerttuli
Parkes vietti lapsuutensa New Yorkissa, jossa hän opetteli tuntemaan lintuja. Hän opiskeli Cornellin yliopistossa, josta valmistui tohtoriksi. Hän työskenteli Delawaren luonnonhistoriallisessa museossa (Delaware Museum of Natural History) ja tutkimusapulaisena American Museum of Natural Historyssa New Yorkissa.
Vuonna 1953 Parkes sai toimen Carnegien luonnonhistoriallisessa museossa, missä hän sittemmin toimi lintuosaston kuraattorina vuodesta 1965 aina eläkkeelle jäämiseensä saakka 1996. Parkes matkusti paljon ja tutki muun muassa Filippiinien sekä meksikolaisen Socorron saaren linnustoa. Hänen tutkimuskohteitaan olivat muun muassa lintujen höyhenpuku ja sulkasato, kuten myös kerttujen hybridimuodot.
Parkes kirjoitti yli 500 tieteellistä artikkelia. Hän nimesi vuonna 1971 löydetyn puertoriconkerttulin (Dendroica angelae) yhdessä Angela K. Keplerin kanssa. Parkes kuvaili ja nimesi lisäksi kymmeniä lintujen alalajeja.
Kenneth Parkes kuoli Parkinsonin tautiin 84-vuotiaana ja häntä jäi kaipaamaan vaimo Ellen.
Teoksia

Approach to the Study of Molts and Plumages, yhdessä Philip S. Humphreyn kanssa. (1959)
Kasvitieteellinen puutarha (maalaus)

Kasvitieteellinen puutarha on suomalaisen taiteilijan Helge Dahlmanin öljyvärimaalaus kankaalle vuodelta 1958. Kooltaan maalaus on 46,5×54,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Helge Dahlman pelkistää avaran taivaan alle näkymää Kaisaniemen kasvitieteellisestä puutarhasta tähän syksyiseen maalaukseen. Aidan takana olevat kupoli- ja taitekattoiset rakennukset luovat näkymään hieman itämaisen aavikkokaupungin tunnelmaa.
Aiheesta muualla

Suomen Kansallisgalleria: Kokoelmat: Kasvitieteellinen puutarha.  (Arkistoitu – Internet Archive)
Kim Sei-young

Kim vuonna 2017
Kim Sei-young (kor. 김세영, Gim Se-yeong, s. 21. tammikuuta 1993) on eteläkorealainen golfaaja.
Kim kilpaili ensimmäistä kertaa LPGA tourilla vuonna 2014. Major-turnauksissa hän oli Kraft Nabisco Championshipissa 61. ja Yhdysvaltain avoimissa 46. Vuonna 2015 Kim saavutti ensimmäiset turnausvoittonsa LPGA tourin kilpailuissa: hän voitti helmikuussa Pure Silk-Bahamas LPGA Classicin, huhtikuussa LOTTE Championship Presented by HERSHEYn ja Blue Bay LPGAn lokakuussa. Major-turnauksissa hänen parhaat sijoituksensa olivat toinen KPMG Women's PGA Championshipissa ja viides ANA Inspirationissa. Vuonna 2016 Kim saavutti kaksi turnausvoittoa: Meijer LPGA Classicin ja JTBC Founders Cupin. Major-turnauksissa hän oli parhaimmillaan viides The Evian Championshipissa. Vuonna 2017 Kim voitti vain Citibanamex Lorena Ochoa Match Playn. Major-turnauksissa hän oli kolmasti kymmenen parhaan joukossa Yhdysvaltain avoimessa turnauksessa, Women's PGA Championshipissa ja The Evian Championshipissa.
Vuonna 2018 Kim voitti Thornberry Creek LPGA Classicin. Hän oli myös The Evian Championshipissa toinen ja neljäs Britannian avoimessa turnauksessa, mitkä olivat hänen parhaat major-turnaustuloksensa tuona vuonna. Vuonna 2019 Kim saavutti kolme voittoa LPGA-tourin turnauksissa, kun hän oli paras LPGA Mediheal Championshipissa, Marathon Classicissa ja CME Group Tour Championshipissa. Major-turnauksissa hän ei ollut kertaakaan kymmenen parhaan joukossa. Vuonna 2020 Kim voitti ensimmäisen major-turnauksensa, kun hän oli paras KPMG Women's PGA Championshipissa. Hän voitti samana vuonna myös Pelican Women's Championshipin. Vuonna 2021 hän oli ANA Inspirationin kolmas.
Huhtikuussa 2021 Kim oli LPGA:n rankingissa (Rolex Rankings) 3.
Keito Nakamura

| 0 | 1 | 2 |
| --- | --- | --- |

Henkilötiedot
Koko nimi: Keito Nakamura
Syntymäaika: 28. heinäkuuta 2000 (ikä 24)
Syntymäpaikka: Chiba, Japani
Kansalaisuus:  Japani
Pelipaikka: Hyökkääjä
Pituus: 180 cm
Seurat
| Vuodet | Seura | O (M) |
| 2018–2019 2019– | Gamba Osaka FC Twente | 24 (1)  |
Maajoukkue
| 2019 | Japani U-20 |  |
 Seurajoukkueuran tilastot kattavat vain kansalliset sarjat.
Keito Nakamura (jap. 中村 敬斗, Nakamura Keito; s. 28. heinäkuuta 2000 Chiba) on japanilainen jalkapalloilija.
Jalkapallomaajoukkue

Nakamura kuului Japanin U-20 joukkueeseen alle 20-vuotiaiden MM-kilpailuissa 2019.
Aiheesta muualla

Soccerway
Kim Sainio

Kim Sainio (s. 25. toukokuuta 1973) on suomalainen radiojuontaja, toimittaja ja ohjaaja. Nykyisin Sainio juontaa arkiaamuisin Radio Rockilla Harri Moision ja Tytti Junnan kanssa Korporaatiota.Sainion ensimmäinen Radio Rock kosketus tapahtui vuonna 2009, hänen pitäessään välivuotta tv-ohjaajan työstään. Tuolloin ohjelman nimi oli Heikelä korporaatio.
Sainio toimi vuosina 2006–2009 ja 2011–2014 tosi-tv-ohjelma Big Brother Suomen pääohjaajana. Hän on naimisissa ohjelmaa juontaneen Mari Sainion (o.s. Kakko) kanssa.
Sainio teki myös Grillit Huurussa -ohjelmaa Sami Hedbergin kanssa. Sainio toimi yhdellä kaudella myös ohjelman toisena juontajana.
Sainio sairastaa MS-tautia, joka on edennyt niin että hän käyttää toisinaan liikkumisensa apuna apuvälineitä. Hän on perustanut Instagram-tilin, jossa hän jakaa avoimesti arkeaan MS-taudin kanssa.
Kenneth Cranham

Kenneth Cranham (s. 12. joulukuuta 1944) on brittiläinen näyttelijä.
Skotlantilainen Cranham syntyi Dunfermlinessä, Fifen alueella. Hän on esiintynyt muiden muassa elokuvissa Hellbound: Hellraiser II (1988) ja Layer Cake – diilerin käsikirja (2004). Hänellä oli rooli myös televisiosarjassa Rooma.
Aiheesta muualla

Kenneth Cranham Internet Movie Databasessa. (englanniksi)
Kathleen Turner

| Kathleen Turner |
| --- | --- |
 Kathleen Turner New Yorkissa vuonna 2011
Henkilötiedot
Koko nimi:  Mary Kathleen Turner
Syntynyt: 19. kesäkuuta 1954 (ikä 70) Springfield, Missouri, Yhdysvallat
Ammatti:  näyttelijä, laulaja, teatteriohjaaja
Puoliso:  Jay Weiss (1984–2007)
Näyttelijä
Aktiivisena:  1977–edelleen
Palkinnot
 mm. Golden Globe (1985 ja 1986) 
Aiheesta muualla
Viralliset kotisivut
IMDb 
Elonet
AllMovie
Mary Kathleen Turner (s. 19. kesäkuuta 1954 Springfield, Missouri) on yhdysvaltalainen näyttelijä. Hän oli 1980-luvun suurimpia naistähtiä.
Turner nousi Hollywoodin tähtikaartiin jo ensimmäisellä elokuvallaan Huuma (1981). Sen jälkeen hän teki kolme menestyselokuvaa Michael Douglasin kanssa: Vihreän timantin metsästys (1984), Niilin jalokivi (1985) ja Ruusujen sota (1989). Hänen muita tunnettuja elokuviaan ovat esimerkiksi Prizzin kunnia (1985), Peggy Sue meni naimisiin (1986), Yksinäinen matkailija (1988) ja Virgin Suicides (1999). Lisäksi hän on ollut muun muassa Jessica Rabbitin äänenä elokuvassa Kuka viritti ansan, Roger Rabbit? (1988) ja näytellyt Chandler Bingin transvestiitti-isää sarjassa Frendit.
Palkinnot

Turner oli vuonna 1986 ehdolla Oscar-palkinnon saajaksi elokuvasta Peggy Sue meni naimisiin. Golden Globe -palkinnon hän on saanut kahdesti ja ollut ehdolla kaikkiaan viidesti.
Yksityiselämä

Turner oli naimisissa David Gucin kanssa 1977–1982. Hän avioitui yrittäjä Jay Weissin kanssa vuonna 1984. Heillä on lokakuussa 1987 syntynyt tytär. Turner ja Weiss erosivat 2007.
1990-luvun lopulla Turner sairastui kivuliaaseen nivelreumaan. Sairaus oli hänelle järkytys, sillä hän oli itse tottunut tekemään stunttinsa. Hän alkoi lievittää kipuja alkoholilla; toinen syy juopotteluun olivat avio-ongelmat. Hän kirjautui vieroitusklinikalle 2000-luvun alussa ja onnistui raitistumaan. Turner on kirjoittanut omaelämäkerran Send Yourself Roses, jossa hän kertoo avoimesti elämästään.